حیلمی مینات کارمەنڎ جە نوېسینگەو کۊچ وپەناھەنداو(ئەمەپە)ې ئیشارەش بە مەرڎە ٩ کەسا کەرڎ کە خەڵکوو وڵات وسورېاېنێ و پەناهەندێنێ جە شاروبۊرساې وڵات و تورکیەیز٨ کەسێشا زارۊڵێ بێنۍ،حیلمې واتش:ئەگەرڕێکاریێۋە پەنەوازە پەی زەحمەت کێشاو سوری وتورکیەېی نەگیرېۆنە وەر،ڕۊدماو ڕۊی فەقیرتەرێ باو کێشەکێشا قورستەرۍ بانە.
جە ناوچۊوېەڵدرم وشارو بۊرسای وێرەگاو ڕۊ دیارو ٣شەمەی بەھۊکارو ئاێرگێرتەو سۊبێۋە ٩کەسۍ گیانشا جە دەسدا. ٨ کەسێ چانیشا زارۊڵێ بێنۍ وگرڎ پەناھەنڎۍ خەڵک وسورېاې بێنۍ.
ناڕەحەتی و فەقیری وتەنگ وچەڵەمۊو ژیۋای ېۊن جە ھۊکارەکاو ئې جۆر ڕوۋەدایە، ئەچې ڕوۋە داینە بەڕۊشنی بەرکۊت،حسێن ئەلجەسیم کە گرڎو ئەنداماو خێزانەکەیش بە ھۊکارو ئاێرەکەیۋە جە دەس دا،کرێکارێۋەو کارگۊو ڕستەوچنیەین جە ھەمان وەختەنە بە ھۊو کەم دەسیۊ کاغەزو کارتۊنۍ کۊ مکەرۊۋە،پې جۊرە خانەوادەکەش مژیونۍ چا ٨ زارۊڵەینە کەگیانشا جەدەسدان دووێشا کرێکارو کارگۊو ڕستەوچنیەی بێنۍ.
حیلمی مینات کارمەنڎ جە نوېسینگەو کۊچ وپەناھەنداو(ئەمەپە)ې قسێش پۍ ئاژانسەکەیما کەرڎۍ ئاژانس و ھەواڵی فورات(ANF)ې واتش:ئانۍ کە ماچا پەناھەنڎۍ بەبەلاش مژېۋا با تەماشۍ ئی کارەساتەېە بکەرانۍ.
مینات ئې کارەساتەشە بەتاۋانۍ کۊمەڵایەتی بەنامۍ کەرڎو واتش:'جە ئێرکەوتەېۆجە ېانەکانە ، کارگەکانە،ڕوەدای بومەلەرزەی ھۆرئێستەو لافاوېنە ھەمیشە فەقیروکەم دەسەکۍ دلێنە مشانۍ، ئینە بە ڕێکۆت نیا،ھەرمەرڎەیۍ ئەپی جۊرە، تاۋانۍ کوشتەې بە کۆمەڵا.
ئی خانەوادە ساڵۊو ٢٠١٧ې جە جەنگی ڕەمێنۍو ڕوەشا جەتورکیاې کەرڎەن،تاتەکە کرێکارێۋەو کارگۊو ڕستەوچنیەین بیەن ،جە ھەمان وەختەنە پەی ئانەی تاۋنە خێزانەکەېش بژیونۆ کاغەزو کارتۊنێش کۊ کەرڎێنۍ، ٢ جە زارۊڵەکایچ کەگیانشا بەخشان کرێکارو کارگۊو ڕستەوچنیەی بێنۍ. پسە واچی چاگەنە پارێزیای بیێنێ، وەلۍ کۊتەېۊئی ئاێرەیەو ھەلومەرجو ژېۋای بەرش ھۊست
کە پارێزېێ نەبێنۍ.
مینات ماچۊ:جە وەرزو زمسانیەنە تواناو گەرم کەرڎەېۊ زارۊڵا پۍ بنەماڵەکاشا زەحمەتا،بەدې
ئاماو ژېۋایێ مرۊڤانەی نەک تەنھا پۍ سوریەکا پۍ تەمام و ڕەنج بەرو زەحمەت کێشا تورکیەېچ کێشێوې ھامبەشا.پۍ ئانەی مرۊڤەکۍ پی جۊرە نەمرانۍ ،مشیۊ ھەنگامۍ بنریۊ،
ئێمە جارێۋەتەر سەروەشې جە براو واڵە کرێکارەکاما مکەرمۍ و داواو  کۊشایۍ ھامبەشی  مکەرمێنە.
ف.ق
